Salmanasaras I

Salmanasaras I arba Šalmaneseras I ( = SILIM-ma-nu-MAŠ/SAG 'Šalmanu svarbiausia') – Asirijos karalius, valdęs Vidurinę Asirijos imperiją XIII a. pr. m. e., maždaug tarp 1263 ir 1234 m. pr. m. e.

Savo valdymo laikais smarkiai išplėtė Asirijos hegemoniją. Kol hetitai kariavo su Egiptu, jis įsiveržė į Kapadokiją ir ten įkūrė asirų koloniją Luhą. Nugalėjęs Mitanijos karalių Šatuarą ir jo sąjungininkus hetitus, taip pat surengęs išpuolius į Karkemišą, Iridu ir Kašianio aukštumas, jis atvėrė Asirijai prekybinius kelius šiaurės vakaruose. Sostinėje Ašūre Salmanasaras I pastatydino rūmus ir atstatė vieną iš šventyklų. Taip pat vykdė statybas Ninevijoje, įkūrė Kalacho (Nimrudo) miestą.

 Šaltiniai 

Kategorija:Asirijos karaliai